**Узроставыя нормы моўнага развіцця дзяцей**

Мы ўсе чакаем, калі ж дзіця скажа першае слова. І гэта зразумела – з’яўленне маўленя – паказчык нармальнга псіхічнага развіцця дзіцяці. Вось першае слова ўжо сказана, а што ж далей? Мы паспрабуем расказаць, што павінны ўмець дзіця ў пэўным узросце.

**У 1,5 – 2 гады** дзіця можа гаварыць прыкладна 50 – 70 слоў. На другім годзе дзеці правільна пачынаюць вымаўляць галосныя гукі. Некаторыя зычныя дзеці могуць замяняць больш простымі, або зусім не вымаўляюць іх. У гэтым узросце магчыма спрошчанае вымаўленне слоў. Да двух гадоў павінен з’явіцца просты сказ, просьбы: “Мама, дай мяч. Мішка, сядзі тут”.

**У 3 гады** дзіця задае шмат пытанняў, само ахвотна адказвае на іх, завучвае невялікія вершы і песенькі. Правільна вымаўляе гукі [б], [бь], [п], [пь], [м], [мь], [т], [ць], [н], [нь], [к], [кь], [г], [гь], [в], [вь], [ф], [фь]. Гаворыць разгорнутымі сказамі.

**Узроставыя нормы моўнага развіцця дзяцей**



**У 4 гады** правільна вымаўляе свісцячыя гукі [с], [сь], [з], [зь], выкарыстоўвае складаназалежныя сказы: “Я люблю маляваць фарбамі, таму што яны рознакаляровыя”, расказвае пра тое, што бачыў на прагулцы, што яму пачыталі.

**У 5 гадоў** дзіця правільна вымаўляе шыпячыя гукі: [ш], [ж], амаль не дапускае граматычных памылак у маўленні, можа звязна расказаць аб тым, што намалявана на карціне або серыі карцінак. У выказваннях з’яўляюцца элементы фантазіі, жаданне прыдумаць эпізоды, якіх на самой справе не было.

**У 6 гадоў** дзіця правільна вымаўляе ўсе гукі, практычна не дапускае граматычных памылак. Найбольш яркай характарыстыкай дадзенага ўзросту з’яўляецца актыўнае засваенне пабудовы розных тыпаў тэкстаў, формы маналога. Мова становіцца кантэкстнай, незалежнай ад сітуацыі зносін. Удасканаленне граматычнага ладу напрамую залежыць ад развіцця звязнага маўлення.